text: "नई दिल्ली: 'बागी 2' के निर्देशक अहमद खान का कहना है कि उनकी टीम ने जिस वक्त लोकप्रिय गीत 'एक दो तीन' का रीमेक बनाने का फैसला किया, वह उसी वक्त आलोचना झेलने के लिए तैयार हो गई थी. मूल गीत माधुरी दीक्षित पर फिल्म 'तेजाब' में फिल्माया गया था और नया संस्करण जैकलिन फर्नांडिस पर फिल्माया गया था. इसके बाद से ही सोशल मीडिया पर यह चर्चा का विषय बन गया है. अहमद खुद कोरियोग्राफर हैं, उनसे पूछा गया कि वह इस वीडियो से खुश हैं, इस पर उन्होंने आईएएनएस से कहा, ""पहली बात, मैंने गीत को कोरियोग्राफ नहीं किया. यह गणेश आचार्य ने बनाया है. मैं उनके काम में हस्तक्षेप नहीं करता."""